411/2003

SB, sveitarstjóri hjá sveitarfélaginu S, krafðist þess af S að honum yrði greitt orlofsfé á fasta yfirvinnu fjögur ár aftur í tímann. Með hliðsjón af skýrum ákvæðum laga nr. 30/1987 um orlof var talið að enda þótt dregist hefði af hálfu SB að setja kröfuna fram, leysti sá dráttur ekki S undan þeirri skyldu sem á því hvíldi samkvæmt lögunum. Með vísan til 1. gr. laga nr. 30/1987 og meginreglu 2. mgr. 7. gr. sömu laga var SB talinn eiga rétt til umkrafinna orlofslauna.

Dómur Hæstaréttar.

Mál þetta dæma hæstaréttardómararnir P-kk-nf K-x-x H-kk-nf, Á-kk-nf K-kk-nf og Ó-kk-nf B-kk-nf Þ-kk-nf.

Aðaláfrýjandi skaut málinu til Hæstaréttar 17. október 2003. Hann krefst aðallega sýknu af kröfu gagnáfrýjanda. Verði fallist á kröfu gagnáfrýjanda krefst hann þess til vara að upphafstími dráttarvaxta verði miðaður við þingfestingu málsins í héraði. Þá krefst aðaláfrýjandi þess að sér verði dæmdur málskostnaður í héraði og fyrir Hæstarétti.

Héraðsdómi var gagnáfrýjað 28. janúar 2004. Gagnáfrýjandi krefst þess að aðaláfrýjanda verði gert að greiða sér 1.205.620 krónur með dráttarvöxtum samkvæmt III. kafla vaxtalaga nr. 25/1987 af nánar tilgreindum fjárhæðum frá 1. maí 1998 til 1. júlí 2001, en samkvæmt 1. mgr. 6. gr. laga nr. 38/2001 um vexti og verðtryggingu frá þeim degi til greiðsludags. Þá krefst gagnáfrýjandi málskostnaðar í héraði og fyrir Hæstarétti.

Fyrir Hæstarétt hefur verið lögð staðfesting aðaláfrýjanda um starfstíma gagnáfrýjanda hjá honum. Ekki er lengur umdeilt að hlutfall orlofs af launum gagnáfrýjanda skuli vera 13,04%. Þá fellst gagnáfrýjandi á niðurstöðu héraðsdóms um fyrningu hluta höfuðstóls kröfu sinnar. Er því í máli þessu einungis deilt um greiðsluskyldu aðaláfrýjanda á orlofi af fastri yfirvinnu gagnáfrýjanda, en hins vegar er ekki lengur tölulegur ágreiningur milli aðila.

Með vísan til forsendna hins áfrýjaða dóms er fallist á dómkröfur gagnáfrýjanda á þann hátt, sem í dómsorði greinir, en ekki er ágreiningur um framsetningu vaxtakröfu hans.

Aðaláfrýjandi verður dæmdur til að greiða gagnáfrýjanda málskostnað í héraði og fyrir Hæstarétti, eins og nánar greinir í dómsorði.

Dómsorð:

Aðaláfrýjandi, Sveitarfélagið Skagafjörður, greiði gagnáfrýjanda, Snorra Birni Sigurðssyni, 1.205.620 krónur með dráttarvöxtum samkvæmt III. kafla vaxtalaga nr. 25/1987 til 1. júlí 2001, en samkvæmt 1. mgr. 6. gr. laga um vexti og verðtryggingu nr. 38/2001 frá þeim degi: Af 19.701 krónu frá 1. maí 1998, af 19.701 krónu frá 1. júní 1998, af 19.701 krónu frá 1. júlí 1998, af 19.701 krónu frá 1. ágúst 1998, af 19.701 krónu frá 1. september 1998, af 27.630 krónum frá 1. október 1998, af 27.630 krónum frá 1. nóvember 1998, af 27.630 krónum frá 1. desember 1998, af 28.641 krónu frá 1. janúar 1999, af 28.641 krónu frá 1. febrúar 1999, af 28.641 krónu frá 1. mars 1999, af 28.641 krónu frá 1. apríl 1999, af 28.641 krónu frá 1. maí 1999, af 28.641 krónu frá 1. júní 1999, af 28.641 krónu frá 1. júlí 1999, af 27.377 krónum frá 1. ágúst 1999, af 27.377 krónum frá 1. september 1999, af 27.377 krónum frá 1. október 1999, af 27.377 krónum frá 1. nóvember 1999, af 27.377 krónum frá 1. desember 1999, af 27.377 krónum frá 1. janúar 2000, af 27.377 krónum frá 1. febrúar 2000, af 27.377 krónum frá 1. mars 2000, af 27.377 krónum frá 1. apríl 2000, af 27.377 krónum frá 1. maí 2000, af 27.377 krónum frá 1. júní 2000, af 27.377 krónum frá 1. júlí 2000, af 27.377 krónum frá 1. ágúst 2000, af 27.377 krónum frá 1. september 2000, af 27.377 krónum frá 1. október 2000, af 27.377 krónum frá 1. nóvember 2000, af 27.377 krónum frá 1. desember 2000, af 27.377 krónum frá 1. janúar 2001, af 27.377 krónum frá 1. febrúar 2001, af 27.377 krónum frá 1. mars 2001, af 27.377 krónum frá 1. apríl 2001, af 27.377 krónum frá 1. maí 2001, af 42.278 krónum frá 1. júní 2001, af 29.861 krónu frá 1. júlí 2001, af 29.861 krónu frá 1. ágúst 2001, af 29.861 krónu frá 1. september 2001, af 29.861 krónu frá 1. október 2001, af 29.861 krónu frá 1. nóvember 2001, af 29.861 krónu frá 1. desember 2001, í öllum tilvikum til greiðsludags.

Aðaláfrýjandi greiði gagnáfrýjanda samtals 800.000 krónur í málskostnað í héraði og fyrir Hæstarétti.